મુંબઇઃ રિઝર્વ બેન્ક ઓફ ઇન્ડિયાએ મોબાઇલ બેન્કિંગનો વ્યાપ વધે તે માટે ગંભીરતાપૂર્વકની કવાયત હાથ ધરી છે. આરબીઆઇએ નેશનલ ફાઇનાન્સ સ્વિચ એનએફએસની સભ્ય બેન્કોને માર્ચ ૨૦૧૬ સુધી એટીએમ સ્વિચમાં બદલાવ કરવા જણાવ્યું છે, જેના થકી બેન્કિંગ ગ્રાહકોને એટીએમ દ્વારા મોબાઇલ બેન્કિંગ સેવાઓના રજિસ્ટ્રેશન માટે મદદ મળી શકે. નેશનલ પેમેન્ટ કોર્પોરેશન ઓફ ઇન્ડિયાએ મોબાઇલ બેન્કિંગ રજિસ્ટ્રેશન સેવાનો વિકલ્પ નેશનલ ફાઇનાન્સ સ્વિચ પર ડેવલપ કર્યો છે. આ સેવા નેશનલ ફાઇનાન્સ સ્વિચની સભ્ય બેન્કોના એટીએમમાં લગાવવામાં આવશે. રિઝર્વ બેન્ક ઓફ ઇન્ડિયાએ એક અધિસૂચના બહાર પાડી કહ્યું છે કે નેશનલ ફાઇનાન્સ સ્વિચમાં તમામ સભ્ય બેન્ક પોતાના એટીએમમાં ૩૧ માર્ચ, ૨૦૧૬ સુધીમાં બદલાવ કરવો પડશે.